ඉංග්‍රීසි භාෂාව ඉගැන්වීම සම්බන්ධයෙන් ගුරුවරුන්ට ප්‍රමිතිගත නියාමනයක් අවශ්‍ය බව අධ්‍යාපන අමාත්‍ය මහාචාර්ය ජී.එල්. පීරිස් මහතා පවසනවා.අමාත්‍යවරයා මේ බව සඳහන් කළේ ඉංග්‍රීසි භාෂාව ඉගැන්වීමේදී වූ වරදක් පිළිබඳ අප පසුගියදා පළ කළ ප්‍රවෘත්තියට ප්‍රතිචාර දක්වමින්.ලොවම වෙලාගත් කොවිඩ් 19 වසංගත තත්ත්වයත් සමඟ මෙරට Online අධ්‍යාපන ක්‍රමය හෙවත් මාර්ගගත අධ්‍යාපනයට මෙරට දරුවන්ට ද ඉහළ අවධානයක් යොමුවුණා.නමුත් එලෙස ඉගැන්වීම් සිදුකරන ඉංග්‍රීසි ගුරුවරියකුගේ වැරදි ඉගැන්වීමක් දැක්වෙන වීඩියෝ පටයක් මේ දිනවල සමාජ මාධ්‍යය ඔස්සේ සංසරණයවීම පිළිබඳ පුවතක් අප පසුගියදා වාර්තා කළා.මේ දරුවා තම ගුරුවරියගෙන් විමසන්නේ Poverty යන ඉංග්‍රීසි වචනයේ අර්ථයයි.